Sportsdirektør i AaB Lynge Jakobsen ser gerne, at de fans, der ved søndagens kamp mellem AaB og FC København gik amok, skal have livslang karantæne.

- Vi har ikke brug for dem, og vi har ikke brug for deres enté. Så klar er udmeldingen fra AaB's sportsdirektør Lynge Jakobsen efter søndagens skandalekamp mellem AaB og FC København. Det skriver P4 Nordjylland. Han ser gerne, at de fodboldfans, der søndag gik amok i Aalborg skal have tildelt livslang karantæne. - Det synes jeg, at der er nogle af dem, der skal have. Jeg synes, de skal straffes nærmest ubegrænset, siger Lynge Jacobsen til P4 Nordjylland.